Adele. Adele Laurie Blue Adkins (; 1988-yil 5-mayida tugʻilgan) Adele mononimi bilan tanilgan ingliz qoʻshiqchisi va qoʻshiqnavisidir. 2006-yili doʻsti MySpacega uning demosini ortganidan keyin Adelega XL Recordings studiyasidan shartnoma taklif etildi. 2007-yili u Brit Awards taʼsis etgan „Munaqqidlar Tanlovi“ va BBC "2008 Ovozi" mukofotlarini qoʻlga kiritdi. Uning "19" deb nomlangan ilk albomi 2008-yili chiqarilib, tijoriy va tanqidiy muvaffaqiyat keltirdi. Bu albom Birlashgan Qirollikda toʻrt, AQShda ikki karra platina sertifikatini oldi. Uning AQShdagi karyerasi 2008-yil oxirlarida "Saturday Night Live" teletomoshasidagi chiqishidan soʻng yuqorilab ketdi. 2009-yilgi Grammy Awards marosimida Adele "Eng zoʻr yangi artist" va "Eng zoʻr ayol pop vokal ijrosi" mukofotlarini qozondi. Adele "21" nomli ikkinchi albomini 2011-yil boshida chiqardi. Bu albom xush qarshilanib, muvaffaqiyati debut albominikidan oshib ketdi. "21" Adelega 2012-yili oltita Grammy, shu jumladan "Yil albomi" mukofotini keltirib, bir kechada eng koʻp Grammy olgan ayol rekordi oʻrnatildi. Albom shuningdek unga boshqa qator mukofotlarni ham qozonishga yordam qildi. Albom Birlashgan Qirollikda 16 karra platina mavqeʼiga erishdi; AQShda u xit-parad birinchiligini uzoq ushlab turdi. "21" muvaffaqiyati tufayli Adele "Guinness rekordlar kitobiga" kirdi. U Birlashgan Qirollikda bir yil ichida 3 milliondan oshiq albom sotgan birinchi artistdir. Ikki albomi va "21"dagi ikki singli – „Rolling in the Deep“ va „Someone Like You“ bilan Adele UK Official Singles va Official Albums chartlari yuqorisidan bir vaqtning oʻzida besh oʻrin olgan birinchi hayot artist boʻldi (bungacha buni faqat 1964-yili Beatles uddalashgandi). „Set Fire to the Rain“ qoʻshigʻi chiqishi va AQShda uchinchi bora birinchi raqamli singl boʻlishi bilan Adele tarixda "Billboard 200" uchta ashula bilan boshlab turgan birinchi artist boʻldi. 2012-yili Adele VH1ning „Musiqadagi 100 eng buyuk ayol“ roʻyxatida beshinchi pogʻonaga qoʻyildi, "Time" jaridasi esa Adeleni dunyoning eng taʼsirli odamlariga sirasiga qoʻshdi.